Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kaks päeva pärast plahvatust
Damaskusest läänes asuvas Süüria armeebaasis,
mille autoriks peeti Iisraeli,
teatati eile õhtul veel ühest väidetavast Iisraeli õhurünnakust.
Seekord mitme Süüria armeeobjekti pihta
Tartousi ja Wadi al-Uyouni vahel Hama kandis.
Süüria armee jätkab koos Iraani toetatud liitlastega
jõudude tugevdamist Idlibi provintsi piiridel
seoses oodatava ofensiiviga.
NATO asepeasekretär luure ja julgeoleku alal
hoiatas al-Qaeda katsete eest taastada üleolek
rahvusvaheliste militantide seas seoses ISISe võimu vähenemisega.
Kaks päeva pärast plahvatust
Damaskusest läänes asuvas Süüria armeebaasis,
mille autoriks peeti Iisraeli,
teatati eile õhtul veel ühest väidetavast Iisraeli õhurünnakust.
Seekord mitme Süüria armeeobjekti pihta
Tartousi ja Wadi al-Uyouni vahel Hama linna lähedal.
Süüria armeeallikad teatasid,
et kuigi Süüria raketitõrjesüsteemidel õnnestus mõned raketid peatada,
suutis Iisraeli rünnak hävitada mitu armeerajatist.
Ta lisas, et Iisraeli hävitajad saabusid Süüriasse Liibanoni õhuruumist
Vahemere kohalt.
Süüria opositsiooniametniku sõnul oli sihtmärkide seas
teadusuuringute keskus Masayafi kandis,
teadusuuringute ladu ja teised julgeolekuga seotud hooned.
Rünnakutes hukkus kaks ja viga sai üle kümne süürlase.
IDF esindus ei vastanud kommentaaripalvele.
Iisraeli armeeallikas ütles siiski TV7-le,
et sihtmärk asus kohas, mida on varemgi korduvalt rünnatud,
kus Iraani Revolutsioonikaart püüab taastada infrastruktuuri
kaasaegse relvastuse tootmiseks.
Lisaks viitas allikas eilsele peastaabi ülema Eisenkoti avaldusele,
kus too kuulutas, et IDF on valmis ja kõrges lahinguvalmiduses
mis tahes stsenaariumiks või ülesandeks.
Regiooni luureallikate teatel
alustas Iisrael Süürias sõjalisi rünnakuid 2013. a
seoses Iraani ja ja tema liitlase Hezbollah' salajaste relvatarnetega.
Haruldases avalikus tunnistuses
antud operatsioonide toimumise kohta ca kaks korda nädalas
ütles Iisraeli luureminister Katz igaaastasel julgeolekukonverentsil
Herzeliya Interdistsiplinaarkeskuses,
et Iisrael on teinud viimase kahe aastaga
üle 200 rünnaku Iraani objektide vastu Süürias
oma punaste hoiatusjoonte kinnitamiseks.
Äsja avalikustati armeeallikate poolt, mistõttu võin seda samuti tsiteerida,
et viimase kahe aastaga on Iisrael teinud Süürias üle 200 operatsiooni.
Mõistke selle teema tähtsust punaste hoiatusjoonte kontekstis,
mille sihiks on ära hoida seda,
mida Iraan on teinud, teeb ja püüab Iisraeli vastu Süüriast teha.
Iisraeli väljakuulutatud hoiatusjoon puudutab Iraani pidevaid katseid
toimetada kaasaegseid relvi oma liitlastele Liibanonis ja Süürias
ning ilmset tegevust, mis viitab Teherani püüdlustele
luua enda kontrollitav territoriaalne koridor
Iraanist Iraagi ja Süüria kaudu Liibanoni ja Vahemere rannikule.
Nende püüdluste peatamise raames
signaliseeris Iisraeli kaitseminister Lieberman,
et IDF võib laiendada tegevust ka Iraani armeerajatiste vastu Iraagis,
kuhu Revolutsioonikaart olevat ballistilisi rakette toimetanud.
Peaministri kantselei personali juudi uue aasta tähistamisel
toetas peaminister Netanyahu kaitseminister Liebermani avaldust,
rõhutades, et Iisrael tegeleb pidevalt ohtudega kaugel väljaspool riigi piire,
et neid enne juudiriigini jõudmist ettenägelikult ära hoida.
Elame väljakutseterohkel ajal - ja oleme ülesannete kõrgusel.
Ründame oma vaenlasi, kui vaja, ja suudame seda jõulisemaltki teha.
Kaitseme oma piire ja tegeleme ka ohtudega,
kui need meist alles kaugel eemal on,
ettenägelikkusega ja ennetavalt. Teeme seda.
Süüria valitsusväed jätkavad koos Iraani toetatud liitlastega
jõudude tugevdamist Loode-Süürias Idlibi provintsi piiridel
seoses oodatava ofensiiviga.
Samal ajal kui Damaskus valmistub Idlibi tagasivallutamiseks,
hoiatas Türgi rünnaku vastu.
Piirkonda kontrollib al-Qaeda sidemetega Ahrar al-Sham
ja Türgi armeel on seal rida vaatlusposte.
Idlibiga piirnev Türgi, kel on seal mõningased väeosad,
kardab, et Assadi armee suurem ofensiiv
võib vallandada Türgi piiridel uue põgenikelaine.
Lisaks diplomaatilistele ponnistustele veenda Moskvat ja Teherani
Damaskusele rünnaku peatamiseks survet avaldama,
suurendas Türgi loodepiiril Süüriaga sõjalist kohalolu.
Iraani, Venemaa ja Türgi presidendid kohtuvad 7. septembril Teheranis,
et arutada poliitilist lahendust Süüria olukorrale,
sihiga vältida ÜRO andmeil üle 700 000 inimese põgenemist
lahingute eest.
ÜRO peakorteris New Yorgis
õhutas USA suursaadik Nikki Haley Damaskust
kontrolli taastamiseks riigis mitte keemiarelva kasutama
ja hoiatas tõsiste tagajärgede eest.
Süürlased on juba küllalt kannatanud. Olukord on traagiline.
Kui nad tahavad jätkata Süüria tagasivallutamist,
võivad nad seda teha. Kuid mitte keemiarelvaga.
Nad ei tohi rünnata omaenda rahvast ja me ei lase sellel juhtuda.
Haley teatas pressikonverentsil, et Julgeolekunõukogu liikmesriigid
kutsusid reedeks kokku Idlibi-teemalise istungi.
Lisaks teatas Haley,
et president Trump plaanib pidada septembris Julgeolekunõukogus
kõrgetasemelise istungi
Iraani destabiliseeriva tegevuse teemal Lähis-Idas.
Teiseks tahab president pidada Julgeolekunõukogus koosoleku
ja teemaks on Iraan.
Ta kutsub tegelema rahvusvahelise õiguse rikkumistega Iraani poolt,
ja üleüldise ebastabiilsusega, mida Iraan Lähis-Idas külvab.
Iisraelis hoiatas Arndt von Loringhoven,
NATO peasekretäri asetäitja luure- ja julgeoleku alal,
al-Qaeda aktiivsete katsete eest taastada üleolek
rahvusvaheliste militantide seas seoses ISISe võimu vähenemisega.
Igaaastasel julgeolekukonverentsil Herzeliya Interdistsiplinaarkeskuses
mainis Loringhoven potentsiaalselt suuremat riski Läänele
seoses al-Qaeda ja ISISe rivaalitsemisega.
Ta rõhutas siiski, et vaatamata kaotustele,
on ISISel õnnestunud veidi võimekusi tõhustada
ja värvata uusi liikmeid, sh naisi ja lapsi.
ISISe nõrgenemise tõttu
on al-Qaeda saanud endisse staatusse tõusta.
Viimase nelja-viie aasta vältel,
mil maailma tähelepanu keskmes on olnud ISIS,
on al-Qaeda vaikselt taastanud oma globaalseid võrgustikke ja võimekusi.
Lisaks ütles Von Loringhoven,
et NATO hinnagul on ISISe jõud Süürias ja Iraagis
vähenenud poole võrra 39 000-lt 18-20 000 võitlejale,
kelle enamik on hajutatud ja põranda alla läinud.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri